በኮረና ቫይረስ የሞቱ ሰዎች ቁጥር 27 ደረሰ
አዲስ አበባ፦ ባለፉት 24 ሰዓታት በኮረና ቫይረስ ተጨማሪ 7 ሰዎች ሕይወት ማለፉ ተገለጸ። አጠቃላይ በቫይረሱ ሕይወታቸው ያለፈ ሰዎች ቁጥር 27 መድረሱን የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፤ ባለፉት 24 ሰዓታት የላቦራቶሪ ምርመራ ከተደረገላቸው 6 ሺ 092 ሰዎች መካከል 86 ሰዎች ቫይረሱ ተገኝቶባቸዋል። ቫይረሱ የተገኘባቸው 51 ወንድ እና 35 ሴት ኢትዮጵያውያን መሆናቸውን ገልጸዋል። 
ቫይረሱ የተገኘባቸው ሰዎች ከ7 – 82 ዓመት የዕድሜ ክልል ውስጥ የሚገኙ መሆኑን አመልክተዋል።
ቫይረሱ ከተገኘባቸው 66 ከአዲስ አበባ፣ 7 ከትግራይ፣ 7 ኦሮሚያ፣ 1 አማራ፣ 1 ከድሬዳዋ፣ 4 ከደቡብ ክልል መሆኑንም ጠቁመዋል።
ባለፉት 24 ሰዓታት ውስጥ 63 ሰዎች ከበሽታው ማገገማቸውን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 344 መድረሱንም አመልክተዋል።
በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 2020 መሆኑን ጠቁመው፥ ከእነዚህም ውስጥ 1647 ሰዎች በለይቶ ህክምና ላይ መሆናቸውን፤ 32 ሰዎች በጽኑ ህክምና ክፍል እንደሚገኙ አስታውቀዋል። አስከአሁን ለ 142 ሺ 960 ሰዎች የላብራቶሪ ምርመራ መሠራቱንም ገልጸዋል። 
ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።አዲስ ዘመን ሰኔ 1/2012 በጋዜጣው ሪፖርተር